**SLOVENŠČINA – 7. b 15. 4. 2020**

Prazniki so mimo, in verjamem, da ste polni energije za novo delo. ☺ ☺

Letos smo se ukvarjali z že kar nekaj besednimi vrstami. Se spomniš s katerimi?

Če si pozabil: s samostalnikom (sklanjatve), glagolom (glagolski naklon), zaimki (k poznavanju osebnega smo dodali svojilni, povratni svojilni, kazalni, vprašalni, oziralni), mimogrede smo ponovili tudi pridevnik.

Danes bomo pa utrdili znanje o besedni vrsti, ki jo poznaš, a je v povedih običajno še opaziš ne. To so PREDLOGI.

Vzemi zvezek, napiši naslov PREDLOGI in prepiši spodnje besedilo:

Predlogi so besede, s katerimi izražamo razna razmerja, npr. prostorsko (v šoli, iz šole), časovno (med tekmo, po tekmi) …

Predlogi vplivajo tudi na sklon besede, ki stoji za njimi.

Reši naloge v DZ str. 59-65/1-15. Sploh ni tako veliko, kot je videti!

Rešitve dobiš jutri.

**Pri reševanju se spomni pravil, ki jih ves čas ponavljamo:**

* Pri predlogih s/z izgovarjaj besede brez presledka ali upoštevaj Ta SuHi ŠKaFeC PuŠČa (tu uporabiš predlog s!).
* Pri predlogih k/g uporabi pravilo kilograma (h stoji pred besedami na k ali g).

Za tiste, ki jim glagolski naklon pa nedoločnik in namenilnik še vedno nista čisto jasna ali za tiste, ki želijo samo malo ponoviti (slova na izi na youtube):

<https://www.youtube.com/channel/UCJfUN2iiEkGGcLR0dB7sByQ?view_as=subscriber&fbclid=IwAR27yIhuHbcAJCprrKoO6dhu9cQpaLUG3EsMbUDFZDOmhm28J-jVWl_5oBo>

Pa še nekaj za popestritev za tiste, ki želijo malo več:

Boštjan Gorenc (Pižama) vsak dan na zabaven način predstavlja eno klasično delo ☺, tokrat je predstavil pesem Šola v nedeljo (Bina Štampe Žmavc). Se je spomniš od lani?

<https://val202.rtvslo.si/2020/04/knjizevnost-v-pizami-e06-sola-v-nedeljo/>